F'dawn it-toroq bogħod minn Malta Kont għaddej f'aljenazzjoni; limaħt ġejja purċissjoni. Dik il-ġemgħa nisranija Kienet tkanta wisq sabiħ: Ħassejt qalbi bħal tintefaħ Meta smajt il-kant ferrieħ. 'T'adoriam Ostia divina …… Dik il-ġemgħa b'ħerqa għanniet; Jien waqaft naħseb imsaħħar Fuq dal-kant, fuq dal-kelmiet. Minn fuq fommok ħarġet l-għanja, Ja poeta tal-Maltin; Bħala seħer ġriet mad-dinja, Għamlet bosta qlub henjin. Il-lum f'qabrek ġismek therra, 'Ma dik l-għanja qatt tintemm; Tibqa' magħna biex tqawwina F'jiem ir-risq jew f'jiem il-hemm.